open-index/open-wikipedia-markdown huggingface dataset:
Seiuni auhind

**Seiuni auhind** (jaapani keeles 星雲賞 [*Seiunshō*], tähendab "udukogu auhind") on alates 1970. aastast Jaapani Ulmekokkutulekul väljaantav auhind eelmise aasta jooksul jaapani autori loodud ulmeteosele. Hääletada saavad kõik kokkutulekul osalejad. 

See on Jaapani vanim ulmeauhind ja koos Jaapani SF-i Suurauhinnaga üks kahest olulisemast Jaapani ulmevaldkonna auhinnast.

Auhindu antakse järgmistes kategooriates:
* Parim romaan
* Parim novell
* Parim tõlgitud romaan
* Parim tõlgitud novell
* Parim dramatiseering
* Parim koomiks
* Parim kunstnik
* Parim mitteilukirjanduslik teos
* Vana nominatsioon (mitte eelnevalt loetletud kategooriatesse mahtuv teos)

Lisaks võib korraldaja anda välja eriauhinna, mis ei kuulu hääletamisele.
Nicole & Hugo

**Nicole & Hugo** on Belgia ansambel.

1973. aasta Eurovisiooni lauluvõistlusel esindas ta Belgiat lauluga "Baby, Baby".

## Välislingid
*http://www.nicole-en-hugo.com
Ann Christy

**Christianne Leenaerts** (esinejanimega **Ann Christy**; 22. september 1945 Antwerpen – 7. august 1984 Meise) oli Belgia laulja.

1975. aasta Eurovisiooni lauluvõistlusel esindas ta Belgiat lauluga "Gelukkig zijn", mis kogus 17 punkti ja saavutas 15. koha.
Micha Marah

**Micha Marah** (sündinud 26. septembril 1953 Oud-Turnhoutis) on Belgia laulja.

1979. aasta Eurovisiooni lauluvõistlusel esindas ta Belgiat lauluga "Hey Nana".
Lily Castel

**Alice van Acker** (esinejanimega **Lily Castel**; sündinud 10. aprillil 1937 Gentis) on Belgia laulja.

1971. aasta Eurovisiooni lauluvõistlusel esindas ta koos Jacques Raymondiga Belgiat lauluga "Goeiemorgen, Morgen".
Emly Starr

** Marie-Christine Mareels** (esinejanimega **Emly Starr**; sündinud 5. septembril 1957 Laarnes) on Belgia laulja.

1981. aasta Eurovisiooni lauluvõistlusel esindas ta Belgiat lauluga "Samson".
Serge & Christine Ghisoland

**Serge & Christine Ghisoland** on Belgia ansambel.

1972. aasta Eurovisiooni lauluvõistlusel esindas ta Belgiat lauluga "À la folie ou pas du tout".
Telex

**Telex** on Belgia ansambel.

1980. aasta Eurovisiooni lauluvõistlusel esindas ta Belgiat lauluga "Euro-Vision", mis kogus 14 punkti ja saavutas 17. koha.
Stella Maessen

**Stella Maessen** (sündinud 6. augustil 1953) on Hollandi laulja.

1982. aasta Eurovisiooni lauluvõistlusel esindas ta Belgiat lauluga "Si tu aimes ma musique".
Pas de deux

**Pas de deux** oli Belgia ansambel. Ansambel tegutses aastail 1982–1983.

1983. aasta Eurovisiooni lauluvõistlusel esindas ta Belgiat lauluga "Rendez-vous".
Jaapani SF'i Suurauhind

**Jaapani SF-i Suurauhind** (jaapani keeles 日本ＳＦ大賞 [*Nihon Esu-Efu Taishō*} on igal aastal Jaapani Teadus- ja Imeulme Autorite Seltsi poolt välja antav auhind. Seda antakse välja alates 1980. aastast.

Auhinnale kandideerivad lisaks kirjandusteostele ka eelnenud aasta jooksul avaldatud koomiksid ning mängu- ja joonisfilmid. Kõrvuti Seiuni auhinnaga on see üks kahest olulisimast Jaapani ulmeauhinnast.

Žürii annab välja ka eriauhindu, mida võidakse anda ka postuumselt.
Sandra Kim

**Sandra Kim** (õieti **Sandra Caldarone**; sündinud 15. oktoobril 1972 Liège'i lähedal Montegnées (tänapäeval Saint-Nicolas) Belgias) on Belgia laulja. 

Ta võitis 1986. aasta Eurovisiooni lauluvõistluse lauluga "J'aime la vie". Ta võitis Eurovisiooni lauluvõistluse 13-aastaselt ja on siiani selle võistluse noorim võitja.

Tema esinejanime perekonnanimi Kim on viide Kim Wilde'ile.
Liliane Saint-Pierre

**Liliane Louise Keuninckx** (esinejanimega **Liliane Saint-Pierre**; sündinud 18. detsembril 1948) on Belgia laulja.

1987. aasta Eurovisiooni lauluvõistlusel esindas ta Belgiat lauluga "Soldiers of Love".
Ingeborg Sergeant

**Ingeborg Thérèse Marguerite Sergeant** (sündinud 15. oktoobril 1966) on Belgia laulja.

1989. aasta Eurovisiooni lauluvõistlusel esindas ta Belgiat lauluga "Door de wind".
Raymond Poincaré

**Raymond Nicolas Landry Poincaré** (20. august 1860 Bar-le-Duc – 15. oktoober 1934 Pariis) oli prantsuse riigimees, jurist ja poliitik, kes oli Prantsusmaa president aastatel 1913–1920, sealhulgas Esimese maailmasõja ajal, ning kolmel korral peaminister (1912–1913, 1922–1924 ja 1926–1929).

Poincaré oli poliitiliselt konservatiivne ja mõõdukalt rahvuslikult meelestatud juht, kes püüdis tugevdada riigi institutsioone ning säilitada poliitilist ja sotsiaalset stabiilsust. Tema presidendiaeg langes perioodi, mil Prantsusmaa seisis silmitsi esimese maailmasõja katsumustega ja selle tagajärgedega. Ta toetas tugevat kaitsepoliitikat ja sõjalist valmisolekut, olles veendunud Saksamaa ohus Prantsusmaale.

1920. aastatel, olles taas peaminister, mängis Poincaré keskset rolli Prantsusmaa majanduse stabiliseerimisel. 1923. aastal juhtis ta Saksamaa Ruhri piirkonna okupeerimist, et sundida Saksamaad täitma reparatsioonikohustusi. Tema viimase valitsusperioodi ajal (1926–1929) saavutati rahanduspoliitiline tasakaal ning frangi väärtuse taastamine, mida hakati tundma kui "Poincaré franki".

Halvenenud tervis sundis Poincaré'd 1929. aasta juulis valitsusest lahkuma. Ülejäänud elu jooksul keskendus ta oma mälestusteraamatu "Prantsusmaa teenistuses" (prantsuse keeles "Au service de la France") kirjutamisele, mis ilmus kümnes köites aastatel 1926–1933.

Poincaré oli ka tunnustatud õigusteadlane ja Prantsuse Akadeemia liige. 

Ta suri 15. oktoobril 1934 Pariisis 74-aastaselt ning on maetud Bar-le-Duc'i kalmistule.

## Perekond ja eraelu
Raymond Poincaré sündis jõukas ja haritud perekonnas Meuse'i departemangus Bar-le-Duc'is. Tema isa Nicolas Antonin Hélène Poincaré oli insener ja riigiteenistuja, ema Nanine Marie Ficatier oli koduperenaine. Tema vend Lucien Poincaré oli tuntud füüsik ja haridusametnik, ning tema kauge sugulane Henri Poincaré oli 19. sajandi tuntud matemaatik.

Poincaré abiellus 1904. aastal Henriette Adeline Benucci'ga, kellega tal polnud ühiseid lapsi. Henriette oli pärit Prantsuse ja Itaalia päritolu perekonnast ning oli olnud varem abielus. Paar elas tagasihoidlikku eraelu.

## Viited
Clouseau

**Clouseau** on Belgia ansambel.

1991. aasta Eurovisiooni lauluvõistlusel esindas ta Belgiat lauluga "Geef het op", mis kogus 23 punkti ja saavutas 16. koha.
Esimene Masuuria järvede lahing

**Esimene Masuuria järvede lahing** oli 7.–14. septembrini 1914 Esimese maailmasõja idarindel Ida-Preisimaal Saksa keisririigi ja Vene keisririigi vägede vahel võideldud lahing. 

Koos nädal varem võidetud Tannenbergi lahinguga, mille käigus hävitati peaaegu täielikult Vene 2. armee, oli see osa Saksa vastupealetungist Ida-Preisimaale tunginud Vene vägede vastu.

Lahingus olid vastamisi kindral Paul von Rennenkampfi juhitud Vene 1. armee ja kindral Paul von Hindenburgi juhitud Saksa 8. armee. Lahingu tagajärjel said Vene väed otsustavalt lüüa ja pidid Ida-Preisimaalt taanduma. 1. armee pääses täielikust hävingust ainult tänu kiirele taganemisele, liikudes umbes 40 kilomeetrit päevas.

## Vaata ka
* Teine Masuuria järvede lahing, 1915. aasta 7.–22. veebruaril, tuntud ka kui Masuuria järvede talvelahing
* Tannenbergi lahing

## Viited

## Kirjandus
* Hatt, Christine (2007). *The First World War, 1914-18*
* Buttar, Priit (2014). *Collision of Empires: The War on the Eastern Front in 1914*. Osprey Publishing.
* Tucker S. (2002) *The Great War, 1914-1918*. Routledge.
* Tucker, Spencer C. (2014). *World War I: The Definitive Encyclopedia and Document Collection*. ABC-CLIO.
* Dowling, Timothy C. (2014). *Russia at War: From the Mongol Conquest to Afghanistan, Chechnya, and Beyond* ABC-CLIO.
* Gray, Randall; Argyle, Christopher (1990–91). *Chronicle of the First World War*. New York: Oxford.
* Chickering, Roger (2004). *Imperial Germany and the Great War, 1914-1918*
* Niemann, Hans (1917). *Hindenburgs Siegeszug gegen Rußland*. Berlin: Mittler & Sohn
Linda Lepomme

**Linda Lepomme** (sündinud 16. märtsil 1955) on Belgia näitleja ja laulja.

1985. aasta Eurovisiooni lauluvõistlusel esindas ta Belgiat lauluga "Laat me nu gaan".
Jaapani Kriminaalkirjanike Seltsi auhind

**Jaapani Kriminaalkirjanike Seltsi Auhind** (jaapani keeles 日本推理作家協会賞 [*Nihon Suiri Sakka Kyōkai Shō*]) on Jaapani mainekaim kriminaalkirjanduse auhind. Mõningate nimemuudatustega antakse seda välja alates 1948. aastast.

Auhinnale pani alguse mõjukas jaapani kriminaalromaanikirjanik **Edogawa Ranpo**.
Morgane

**Ingrid Simonis** (esinejanimega **Morgane**; sündinud 23. augustil 1975) on Belgia laulja.

1992. aasta Eurovisiooni lauluvõistlusel esindas ta Belgiat lauluga "Nous, on veut des violons".
Püstolkäepide

**Püstolkäepide** on relva käepide, mis on mõeldud relva käes hoidmiseks ja kasutamiseks. Tulirelvade püstolkäepidemest hoitakse sama käega, millega vajutatakse päästikut. Püstolkäepide tagab tulirelva kiire, lihtsa ja ohutu kasutamise, relva õige joonduse (sihtmärk–kirp–sihik–silm), kuuli õige ja soovitud suuna, summutab tagasilööki. Osadel automaattulirelvadel on olemas teise käega hoitav eesmine püstolkäepide, mis suurendab relva stabiilsust ja kasutusmugavust.

## Viited
Barbara Dex

**Barbara Maria Karel Deckx** (esinejanimega **Barbara Dex**; sündinud 22. jaanuaril 1974) on Belgia laulja.

1993. aasta Eurovisiooni lauluvõistlusel esindas ta Belgiat lauluga "Iemand als jij".
Frédéric Etherlinck

**Frédéric Idesbald Van Goitsenhoven-Maeterlinck** (esinejanimega **Frédéric Etherlinck**; sündinud 11. augustil 1968) on Belgia laulja.

1995. aasta Eurovisiooni lauluvõistlusel esindas ta Belgiat lauluga "La voix est libre".
Vanessa Chinitor

**Vanessa Chinitor** (sündinud 13. oktoobril 1976 Dendermondes) on Belgia laulja.

1999. aasta Eurovisiooni lauluvõistlusel esindas ta Belgiat lauluga "Like the Wind".
Sergio & The Ladies

**Sergio & The Ladies** on Belgia ansambel.

2002. aasta Eurovisiooni lauluvõistlusel esindas ta Belgiat lauluga "Sister".
Xandee

**Sandy Boets** (esinejanimega **Xandee**; sündinud 18. detsembril 1976 Tienenis) on Belgia laulja.

2004. aasta Eurovisiooni lauluvõistlusel esindas ta Belgiat lauluga "1 Life".
Nuno Resende

**Nuno Resende** (täisnimi **Nuno Guilherme de Figueiredo Resende**; sündinud 25. juunil 1973 Portos) on Portugali laulja.

2005. aasta Eurovisiooni lauluvõistlusel esindas ta Belgiat lauluga "Le grand soir".
Kolm pašat

**Kolmeks pašaks** (türgi keeles *Üç Paşa*) nimetati kolmest Osmanite riigitegelasest: suurvesiirist (peaminister) ja siseministrist Talaat Paşast, sõjaministrist Enver Paşast ja mereväeministrist Djemal Paşast koosnenud triumviraati, mis juhtis Osmanite riiki Esimese maailmasõja ajal.

Kolmest pašast said 1913. aasta riigipöörde järel Osmanite riigi *[[de facto]]* juhid. Nad olid vastutavad nii Osmanite riigi Esimesse maailmasõtta astumise kui ka Armeenia genotsiidi planeerimise eest.

## Viited

## Kirjandus
* Emin [Yalman], Ahmed (1930). *Turkey in the World War*. New Haven, CT: Yale University Press.
* Kayalı, Hasan (1997) *Arabs and Young Turks: Ottomanism, Arabism, and Islamism in the Ottoman Empire, 1908-1918*. University of California Press. ISBN 9780520204461
Lisa del Bo

**Reinhilde Goossens** (esinejanimega **Lisa del Bo**; sündinud 9. juunil 1961) on Belgia laulja.

1996. aasta Eurovisiooni lauluvõistlusel esindas ta Belgiat lauluga "Liefde is een kaartspel" ning pälvis 16.-17. koha.
Maria Guinot

**Maria Guinot** (20. juunil 1945 – 3. november 2018) oli portugali laulja.

1984. aasta Eurovisiooni lauluvõistlusel esindas ta Portugali lauluga "Silêncio e tanta gente", mis kogus 38 punkti ja saavutas 11. koha.
Ehrwald

**Ehrwald** on vald (*Gemeinde*) Austrias Tirooli liidumaal Reutte ringkonnas. Vald asub 994 m kõrgusel merepinnast. Valla pindala on 49,4 km², 1. jaanuaril 2016 elas seal 2584 inimest.

Ehrwald asub Zugspitze (2950 m) lõunapoolsel jalamil, see on Saksamaa kõrgeim mägi, kuid seda jagatakse Austriaga. Linn on Zugspitzega ühendatud Tirooli õhutrammiga.


Pilt:Zugspitze-Blick auf Ehrwald.jpg
Pilt:Ehrwald, katholische Pfarrkirche Unsere Liebe Frau Mariae Heimsuchung Dm63942 foto3 2014-07-24 15.33.jpg|Kirik: katholische Pfarrkirche Unsere Liebe Frau Mariae Heimsuchung
Pilt:Ehrwald, Austria.JPG|Lumega kaetud Alpid Ehrwaldi lähedal, Austrias, talvel


## Viited

## Välislingid

* www.riskommunal.net/ehrwald
Adelaide Ferreira

**Maria Adelaide Mengas Matafome Ferreira** (sündinud 23. septembril 1959) on portugali laulja.

1985. aasta Eurovisiooni lauluvõistlusel esindas ta Portugali lauluga "Penso em ti, eu sei".
Elbigenalp

**Elbigenalp** on vald (*Gemeinde*) Austrias Tirooli liidumaal Reutte ringkonnas. Vald asub 1039 m kõrgusel merepinnast. Valla pindala on 33,09 km², 1. jaanuaril 2016 elas seal 886 inimest.

Elbigenalp asub umbes Lechi oru keskpaigas.

## Viited

## Välislingid

* www.elbigenalp.tirol.gv.at
Dora (laulja)

**Dora Maria Reis Dias de Jesus** (sündinud 1966) on portugali laulja.

1986. aasta Eurovisiooni lauluvõistlusel esindas ta Portugali lauluga "Não sejas mau para mim" ja 1988. aastal lauluga "Voltarei".
Nevada (ansambel)

**Nevada** oli Portugali ansambel.
1987. aasta Eurovisiooni lauluvõistlusel esindas ansambel Portugali lauluga "Neste barco à vela".
Doce

**Doce** on Portugali ansambel.

1982. aasta Eurovisiooni lauluvõistlusel esindas ansambel Portugali lauluga "Bem bom".
Armando Gama

**Armando António Capelo Diniz da Gama** (25. juuni 1954 – 17. jaanuar 2022) oli portugali laulja.

1983. aasta Eurovisiooni lauluvõistlusel esindas ta Portugali lauluga "Esta balada que te dou".
Da Vinci (ansambel)

**Da Vinci** on Portugali ansambel, mille lõid Iei-Or ja Pedro Luís.

1989. aasta Eurovisiooni lauluvõistlusel esindas bänd Portugali lauluga "Conquistador" ja saavutasid 16. koha.

Bändi on kuulunud veel Ricardo, Joaquim Andrade, Dora Fidalgo ja Sandra Fidalgo, 2025. aasta seisuga on bändis vaid kaks asutajaliiget.

## Viited
Nucha

**Cristina Isabel dos Santos Baldaia Trindade** (sündinud 21. juunil 1966 Águedas) on portugali laulja.

1990. aasta Eurovisiooni lauluvõistlusel esindas ta Portugali lauluga "Há sempre alguém".
Dulce Pontes

**Dulce José Silva Pontes** (sündinud 8. aprillil 1969) on portugali laulja.

1990. aasta Eurovisiooni lauluvõistlusel esindas ta Portugali lauluga "Lusitana paixão".
Carlos Paião

**Carlos Manuel de Marques Paião** (1. november 1957 - 26. august 1988) oli portugali laulja.

1981. aasta Eurovisiooni lauluvõistlusel esindas ta Portugali lauluga "Playback".
Kahefloriinine münt

**Kahefloriinine münt** (inglise keeles *double florin*, lühend 4/- ehk neli šillingit) oli aastail 1887–1890 vermitud Ühendatud Kuningriigi hõbemünt.

Münt vermiti 925-tuhandikusest hõbedast, kaaluga 22,6 grammi ja läbimõõduga 36&nbsp;mm.

Kahefloriinine münt on ametlikult käibel ka tänapäeval, nimiväärtusega 20 penni.
Dina

**Ondina Maria Farias Veloso** (esinejanimega **Dina**; 18. juuni 1956 Carregal do Sal – 12. aprill 2019 Lissabon) oli Portugali laulja.

1992. aasta Eurovisiooni lauluvõistlusel esindas ta Portugali lauluga "Amor d'água fresca".

## Diskograafia
* 1982 – "Dinamite"
* 1991 – "Aqui e agora"
* 1993 – "Guardado em mim"
* 1997 – "Sentidos"
* 2002 – "Guardado em mim 2002"
* 2008 – "Da cor da vida"
Anabela

**Anabela Braz Pires** (esinejanimega **Anabela**; sündinud  22. septembril 1976) on Portugali laulja.

1993. aasta Eurovisiooni lauluvõistlusel esindas ta Portugali lauluga "A cidade (até ser dia)".
Sara Tavares

**Sara Alexandra Lima Tavares** (1. veebruaril 1978 Lissabon – 19. november 2023 Lissabon) oli Portugali laulja.

1994. aasta Eurovisiooni lauluvõistlusel esindas ta Portugali lauluga "Chamar a Música", mis kogus 73 punkti ja saavutas 8. koha.
Vargapesa

**Vargapesa** oli lambipessa või voolumõõtjate kasutuselevõtu järel seinal asuvasse voolumõõtjasse korgi asemele keeratav pistikupesadega vahetükk, mille abil sai vooluvõrku ühendada näiteks raadio või triikraua.

Enne elektrienergia arvestite kasutuselevõttu tasuti elektri eest lampide arvu järgi, seega võimaldas pesa tarvitatud elektrit "tasuta" saada. Voolumõõtja korgi asemele keeratud vargapesa abil sai elektrit enne mõõtjasse jõudmist, sellest ka nimetus. 

Hiljem on vargapesaks nimetatud lihtsalt voolujagajaid (harupistikuid või harukontakte).

## Viited
Célia Lawson

**Célia Maria Fernandes Lawson** ( sündinud  9. juunil 1974) on Portugali laulja.

1997. aasta Eurovisiooni lauluvõistlusel esindas ta Portugali lauluga "Antes do adeus".
Peep Kuld

**Peep Kuld** (sündinud 28. jaanuaril 1972 Paides) on eesti ettevõtja ja veebikaubanduse-logistika tehnoloogiate arendaja.

Peep Kuld on lõpetanud Viljandi 5. Keskkooli. 1990. aastatel lõpetas ta Tallinna Tehnikaülikooli majanduse erialal. Pärast seda täiendas ennast Saksamaal rakenduslikus Karlsruhe Tehnika- ja Majanduskõrgkoolis. On töötanud Tallinna Kaubamajas, Hoiupangas finantsspetsialistina ja 2003. aastani Hansapangas fondijuhina.

2003. aastast arendab ta koos äripartner Arno Kütiga innovaatilisi äriprojekte. Samal aastal läks kaasosanikuks Küti asutatud mööbli veebipoe ettevõttesse ON24 AS. 2006. aastal käivitati oma logistikavõrk ja töötati välja kaupade klientidele kojuveo süsteem, mis viis edasi logistikaosakonna baasil loodud pakiautomaatide tootmiseks mõeldud idufirma SmartPosti loomiseni 2008. aastal. 

2009. aastal nimetati SmartPosti pakiautomaatide võrk Eesti aasta logistikateoks. Samal aastal sai ON24-st Eesti suurim mööblipood. Edukas postiautomaatide üle-eestilise võrguga ettevõte müüdi 2010. aastal Soome postiettevõttele Itella.

Selle asemele lõid Peep Kuld ja Arno Kütt Viljandis ettevõtte Cleveron AS, mis asus pakiautomaate ja -roboteid edasi arendama. Plaanis on rajada Eestisse 500 aparaadiga pakirobotite võrgustik CollectNet, mida saaksid kasutada kõik logistikafirmad, ettevõtted, era­isikud või e-poed. 2017 aastal pakuvad klientidele täisteenindust uue generatsiooni pakiautomaadid, nagu PackRobot ja Flex, mis viivad pakkide kättetoimetamise efektiivsuse ja kasutajamugavuse täiesti uuele tasemele. 

Viljandi külje all asuvas moodsas Cleveroni laboris testitakse uusi postipakkide kojukandedroone. 2017. aastal pandi Tallinnas kortermajas Laev tööle maailma esimene pilvepõhine nutipostkastide süsteem, mis tugineb Cleveroni nutikale pakiautomaadile Cleveron 301. 

Peep Kuld on ettevõttes eeskätt äristrateeg ja Arno Kütt rohkem robotite tehnoloogia väljatöötaja.

## Tunnustus
* 2009 – Eesti aasta logistikateo auhind SmartPosti pakiautomaatide võrgu väljatöötamise eest
* 2017 – Eesti aasta ettevõtjad (Peep Kuld ja Arno Kütt) 
* 2018 – Eesti aasta parim ettevõte (Cleveron)

## Tsitaate
Peep Kuld tulevikuplaanidest: "Tahame luua Eesti kõige väärtuslikuma ettevõte".

Peep Kulla üks juhtmotosid: "Ma ei õpi mitte selleks, et töötada, vaid töötan selleks, et õppida!"

## Liikmesus
Peep Kuld on mitme äriühingu osanik ja MTÜ Eesti E-Kaubanduse Liidu juhatuse liige.

## Isiklikku
Tema abikaasa on ajakirjanik Kadi Jaanisoo-Kuld.

## Viited
Belga

**Belga** oli aastail 1926–1946 käibinud Belgia rahaühik ja münt. Belga väärtus oli 5 Belgia franki.
Alma Lusa

**Alma Lusa** oli Portugali ansambel, mis loodi Eurovisiooni lauluvõistluse Portugali eelvoorus *Festival da Canção* osalemiseks.

1998. aasta Eurovisiooni lauluvõistlusel Birminghamis esindas ansambel Portugali lauluga "Se eu te pudesse abraçar", mis saavutas 36 punktiga 12. koha.
MTM

**MTM** oli Portugali ansambel, mille moodustasid Marco Quelhas ja Tony Jackson. 
2001. aasta Eurovisiooni lauluvõistlusel esindas ansambel Portugali lauluga "Só sei ser feliz assim".
Rita Guerra

**Rita Maria de Azevedo Mafra Guerra** (sündinud 22. oktoobril 1967 Lissabonis) on portugali laulja.

2003. aasta Eurovisiooni lauluvõistlusel esindas ta Portugali lauluga "Deixa-me sonhar".
Sofia Vitória

**Sofia Vitória Inácio** (sündinud  28. aprillil 1979) on Portugali laulja.

2004. aasta Eurovisiooni lauluvõistlusel esindas ta Portugali lauluga "Foi Magia".
Sabrina (Portugali laulja)

**Maria Teresa Villa-Lobos** (esinejanimega **Sabrina**; sündinud 30. märtsil 1982) on portugali laulja.

2007. aasta Eurovisiooni lauluvõistlusel esindas ta Portugali lauluga "Dança comigo".
Christa Williams

**Christa Williams** (sünninimi **Christa Bojarzin**; 5. veebruar 1926 Königsberg – 29. juuli 2012 München) oli Saksamaa laulja.

1959. aasta Eurovisiooni lauluvõistlusel esindas ta Šveitsi lauluga "Irgendwoher".
Anita Traversi

**Anita Traversi** (25. juuli 1937 – 25. september 1991) oli Šveitsi laulja.

1960. aasta Eurovisiooni lauluvõistlusel esindas ta Šveitsi lauluga "Cielo E Terra" ja 1964. aastal lauluga "I Miei Pensieri".
Esther Ofarim

**Esther Ofarim** (אסתר עופרים‎;  sündinud 13. juunil 1941 Tsfatis Mandatoorses Palestiinas) on Iisraeli laulja.

1960. aasta Eurovisiooni lauluvõistlusel esindas ta Šveitsi lauluga "T'en Va Pas".
Murtud Rukkilille märk

**Murtud Rukkilille märk** on märk, mida Eesti justiitsminister annab Nõukogude okupatsiooni ajal represseeritud inimestele. 

Märgi asutas 2001 Eesti president Lennart Meri. Märgi patroon on Eesti president. Märgi kujundas Heinz Valk.

## Viited
Yovanna

**Yovanna** (ka Giovanna, Γιοβάννα, Ιωάννα Φάσσου Καλπαξή, sündinud 14. novembril 1940) on Kreeka laulja.

Teatri- ja operetilaulja. On esitanud ka pop- ja filmimuusika laule ("Κάπου υπάρχει η αγάπη μου" 1959, "Θυμήσου το Σεπτέμβρη", "Η πέτρα", "Μυρτιά", "Αν θυμηθείς το όνειρο μου" jt).

1965. aasta Eurovisiooni lauluvõistlusel esindas ta Šveitsi lauluga "Non, À Jamais Sans Toi".
Géraldine Gaulier

**Géraldine Gaulier** (sündinud 1947) on Šveitsi laulja.

1967. aasta Eurovisiooni lauluvõistlusel esindas ta Šveitsi lauluga "Quel Coeur Vas-Tu Briser?".
Flor-de-Lis

**Flor-de-Lis** oli Portugali ansambel.
2009. aasta Eurovisiooni lauluvõistlusel esindas ansambel Portugali lauluga "Todas as ruas do amor".
Tonga 2014. aasta taliolümpiamängudel

**[[Tonga]]** osales **[[2014. aasta taliolümpiamängud]]el** Sotšis ühe sportlasega. See oli esimene kord, mil Tonga taliolümpiamängudest osa võttis.

Tongat esindas kelgutamises Bruno Banani, kes saavutas meeste ühekelgul 39 võistleja seas 32. koha.

## Viited
Balti keti mälestusmärk

**Balti keti mälestusmärk** on Järva maakonnas Türi vallas Käru alevikus asuv mälestusmärk, millega meenutatakse Balti ketti. Mälestusmärk on kohas, mille lähedalt läks mööda Balti kett.

Sama maantee ääres asub sarnane mälestusmärk ka Säreveres.
Gianni Mascolo

**Gianni Mascolo** (3. november 1940 Milano – 21. detsember 2016 London) oli Itaalia laulja.

1968. aasta Eurovisiooni lauluvõistlusel esindas ta Šveitsi lauluga "Guardando il sole", mis kogus 2 punkti ja saavutas 13. koha.
Paola Felix

**Paola del Medico Felix** (sündinud 5. oktoobril 1950 Sankt Gallenis) on Šveitsi laulja.

1969. aasta Eurovisiooni lauluvõistlusel esindas ta Šveitsi lauluga "Bonjour, Bonjour".

1980. aasta Eurovisiooni lauluvõistlusel esindas ta Šveitsi lauluga "Cinéma".
Henri Dès

**Henri Dès** (sündinud  14. detsembril  1940) on Šveitsi laulja.

1969. aasta Eurovisiooni lauluvõistlusel esindas ta Šveitsi lauluga "Retour".
Véronique Müller

**Véronique Müller** (sündinud 9. veebruaril 1948) Šveitsi laulja.

1972. aasta Eurovisiooni lauluvõistlusel esindas ta Šveitsi lauluga "C'est la chanson de mon amour".
Sabrina

**Sabrina** võib tähendada järgmist:
*Sabrina (eesnimi), naisenimi

*Sabrina oli üks kolmest esimesest Charlie inglist (1976–1979)

Esinejanime Sabrina on kasutanud:
*Sabrina, Itaalia laulja
**"Sabrina", tema debüütalbum (1987)
*Sabrina (Portugali laulja)
*Sabrina (Kreeka laulja)

Filmid:
*"Sabrina", Billy Wilderi film aastast 1954, peaosades  Humphrey Bogart, Audrey Hepburn ja William Holden.
*"Sabrina", Sydney Pollacki film aastast 1995, eelmise filmi uustöötlus, peaosades Harrison Ford, Julia Ormond ja Greg Kinnear.

## Vaata ka
*Sabrina, teismeline nõid
*Severn, selle jõe nimi on teisenenud nimest Sabrina, samuti seostatakse jõega nümfi Sabrina ja Sabrina-nimelist jumalannat keldi mütoloogiast.
Patrick Juvet

**Patrick Juvet** (21. august 1950 Montreux – 1. aprill 2021 Barcelona) oli Šveitsi laulja.

1973. aasta Eurovisiooni lauluvõistlusel esindas ta Šveitsi lauluga "Je vais me marier, Marie", mis kogus 79 punkti ja saavutas 12. koha.
Harjumaa aukodaniku teenetemärk

**Harjumaa aukodaniku teenetemärk** on teenetemärk, mida Harjumaa Omavalitsuste Liit annab isikule, kellel on Harju maakonna ees erilisi teeneid või saavutusi. Teenetemärki antakse aastast 2009.

## Teenetemärgi saajad
*2009 Eri Klas
*2010 Johannes Tõrs
*2011 Jaan Manitski
*2012 Juhan Särgava
*2013 Gerd Kanter
*2014 Andres Põder
*2015 Veljo Tormis
*2016 Siim Kallas
*2017 Toomas Tõnise
*2018 Merike Martinson
*2019 Arvo Pärt
*2020 Mati Kaal
*2021 Leelo Tungal
*2022 Rein Raamat
*2023 Tõnu Kaljuste
*2025 Arne Mikk

## Viited

## Välislingid
*Teenetemärgist Harjumaa Omavalitsuste Liidu kodulehel
Pepe Lienhard

**Peter Rudolf Lienhard** (esinejanimega **Pepe Lienhard**; sündinud 13. mail 1946) on Šveitsi laulja.

1974. aasta Eurovisiooni lauluvõistlusel esindas ta Šveitsi lauluga "Swiss Lady".
Carole Vinci

**Carole Vinci** (sündinud 1950)  on Šveitsi laulja.

1978. aasta Eurovisiooni lauluvõistlusel esindas ta Šveitsi lauluga "Vivre".
Umalaid

**Umalaid** on saar Liivi lahes, üks Sangelaidudest. Halduslikult kuulub Pärnu maakonna Kihnu valda.

Laiu pindala on 2,637 hektarit ja rannajoone pikkus 1,47 kilomeetrit. See asub umbes 3 km Kihnust põhjaloodes.

Saarel kasvab rohttaimestikku ja võsa. Umalaid on osa Kihnu laidude looduskaitsealast.

Laiu nime päritolu pole selge. Seda on kirja pandud 1797 *Ummalaid*, 1800 *Ommallaid*, 1854 *Ommadlaid* ja 1870 *Оммадлаидъ*. Oletuslik algvorm võib olla *Omadelaid. 

## Viited

## Välislingid
*
Bebe Rexha

**Bleta Rexha** (esinejanimega **Bebe Rexha**; sündinud 30. augustil 1989 New Yorgis Brooklynis) on Ameerika Ühendriikide laulja ja laulukirjutaja.

Bebe Rexha on tuntust kogunud lauludega, mis on tehtud koostöös teiste artistidega, nagu G-Eazy "Me, Myself & I", David Guetta "Hey Mama" ning "Meant to Be" koostöös Florida Georgia Line'iga.

Rexha vanemad on albaanlased. Esinejanimi "Bebe" on tuletatud tema eesnimest "Bleta", mis albaania keeles tähendab mesilast.

## Viited
Ülträ

**Ülträ** on saar (laid) Liivi lahes, üks Sangelaidudest. Saar asub Umalaiust edelas. Halduslikult kuulub Pärnu maakonna Kihnu valda.

Laiu pindala on 0,14 hektarit ja rannajoone pikkus 353 meetrit.

Ülträ kuulub Kihnu laidude looduskaitseala koosseisu.

## Välislingid
* 
* Ülträ Eesti kohanimeraamatus.
Piera Martell

**Piera Martell** (sündinud 2. juulil 1943) on Šveitsi laulja.

1974. aasta Eurovisiooni lauluvõistlusel esindas ta Šveitsi lauluga ""Mein Ruf nach dir".
Simone Drexel

**Simone Drexel** (sündinud 13. mail 1943)  on Šveitsi laulja.

1974. aasta Eurovisiooni lauluvõistlusel esindas ta Šveitsi lauluga "Mikado".
Potaluva

**Potaluva** (vene keeles Потолово, Potolovo) on küla Setumaal Petseri rajoonis Petseri linnaasunduses. Petserimaa koosseisus oli Pankjavitsa (Rootova) vallas, Seeridsä nulgas.

Küla kuulus 19. sajandil Vilo kogukonda ja Pankjavitsa kogudusse.

## Viited
Monty Python

**Monty Python** oli Suurbritannia komöödiatrupp, mis sai tuntuks BBC telesarjast "Monty Pythoni lendav tsirkus" (1969–1974). 

Truppi kuulus kuus liiget: Graham Chapman, John Cleese, Terry Gilliam, Eric Idle, Terry Jones ja Michael Palin.

## Filmid
* "Ja nüüd midagi täiesti erinevat" (1971) – *And Now for Something Completely Different*
* "Monty Python ja Püha Graal" (1975) – *Monty Python and the Holy Grail*
* "Briani elu" (1979) – *Life of Brian*
* "Monty Python esineb Hollywood Bowli laval" (1982) – *Monty Python Live at the Hollywood Bowl*
* "Monty Python: Elu mõte" (1983) – *The Meaning of Life*

## Välislingid
* Monty Pythoni koduleht
* Monty Pythoni YouTube'i kanal
Lytton Strachey

**Giles Lytton Strachey** (1. märts 1880 London – 21. jaanuar 1932) oli Briti kirjanik ja kriitik.

Põlvnes vanast ja arvukast Stracheyde perekonnast. Õppis Cambridge'i Ülikoolis, kus kuulus Keskööühingusse (Midnight Society) ja nn apostlite hulka (Cambridge Apostles). Pärast oli Bloomsbury rühma üks asutajaid ja tuntumaid liikmed koos Virginia Woolfi, John Maynard Keynesi, Bertrand Russelli jt. Oli tuntud oma patsifistlike, kirikuvastaste ja vabade moraalsete vaadete poolest (avalik homoseksuaalsus oli Ühendkuningriigis karistatav), samuti oma paradoksleva iroonilis-skeptilise stiili ja spetsiifilise kõnemaneeriga.

Tema 1918. aastal ilmunud peateos "Väljapaistavad viktoriaanid" ("Eminent Victorians") koosneb neljast lühikesest esseevormis eluloost, kus kindral Gordonit, kardinal Manningut, koolimees Arnoldit ning halastajaõdede liikumise rajaja Nightingale’i vaadeldakse demütoligiseerivalt, rõhutatud argisusega, suurema või väiksema irooniaga või lihtsalt inimlikult.
 
Strachey kirjutas rohkesti arvustusi värske ja ülevaateid varasema kirjanduse kohta ning lühielulugusid.

Tema loodud biograafiale "Queen Victoria" (1921) anti James Tait Blacki mälestusauhind.

## Kirjandus
* Michael Holroyd. *Lytton Strachey: A Critical Biography, volume 1: The Unknown Years (1880–1910)*, Heinemann, 1967
* Michael Holroyd. *Lytton Strachey: A Critical Biography, volume 2: The Years of Achievement*, Heinemann, 1968
* Michael Holroyd. *Lytton Strachey: The New Biography*, Chatto & Windus, 1994. ISBN 0-09-933291-4
Roodva

**Roodva** (vene keeles *Ротово*) on küla Venemaal Pihkva oblastis Petseri rajoonis Laura vallas. Asub Ruuda jõe ääres.

Küla kuulus aastatel 1922–1944 Eesti Vabariigi Petseri maakonda Roodva valda (kuni 1939 Rootova vald) ja liideti 1944 Vene NFSV-ga.

Rahvakeeles on küla nimi olnud **Tserepinna**. Nime Rotovo on vene allikates mainitud 17. sajandil, selle päritolu pole teada. Seal sündis kultuuritegelane Nikolai Solovei.

2000. aastal oli külas 529 elanikku.

## Viited
Balti Assamblee medal

**Balti Assamblee medal** on Balti Assamblee välja antav medal inimesele, kes on märkimisväärse panuse andnud Baltimaade koostöö ja ühtsuse edendamisele.

Medalit antakse välja aastast 2002. Seisuga 2017 on medali saanud 328 inimest.

## Vaata ka
*Balti Assamblee kultuuripreemiad

## Viited

## Välislingid
*Medalist Balti Assamblee kodulehel
Pfuri, Gorps & Kniri

**Pfuri, Gorps & Kniri** oli Šveitsi ansambel.

1979. aasta Eurovisiooni lauluvõistlusel esindasid nad koos ansambliga Peter, Sue & Marc Šveitsi lauluga "Trödler und Co", mis kogus 60 punkti ja saavutas 10. koha.
Space Shuttle'i programm

**Space Shuttle'i programm** oli NASA neljas mehitatud kosmoselendude programm, mis toimus aastatel 1981–2011. Programmi ametlik nimi oli *Space Transportation System* (STS). NASA võttis nime üle USA president Richard Nixoni poolt 1969. aastal ellu kutsutud kosmose rakkerühma (Space Task Group) loodud korduvkasutatavate mehitatud kosmoselaevade süsteemi plaanist. Space Shuttle'ist sai algse plaani ainuke ellu viidud osa.

Space Shuttle koosnes kosmosesüstikust, välispaagist ja kahest tahkekütuskiirendist ning see võis Maa-lähedasele orbiidile viia kuni 23 tonni kaaluva laadungi ja kuni kaheksa astronauti. Pärast missiooni lõppu sisenes kosmosesüstik taas Maa atmosfääri ja maandus nagu tavaline mootoriteta lauglennuk.

Space Shuttle'i programm algas 1972. aastal ning pärast Apollo programmi ja Skylabi programmi lõppu keskendus NASA mehitatud kosmoselaevade arenduses ainult Space Shuttle'ile. Programmi algusjärgus esitleti Space Shuttle'it kui kosmoseveokit (*Space Truck*), mis muude asjade hulgas pidi hakkama 1980. aastatel ehitama Ameerika Ühendriikide kosmosejaama ning asendatama 1990. aastatel uue kosmoselaevaga. USA kosmosejaama plaan arenes ajapikku Rahvusvaheliseks Kosmosejaamaks (ISS), mida hakati ametlikult arendama 1983. aastal. Kuna kosmosejaama planeerimine ja ehitus venis, pikendati programmi kuni 2011. aastani, ja 2004. aastast teenindasid kosmosesüstikud ainult ISS-i.  

Esimene Space Shuttle'i programmi raames ehitatud kosmosesüstik Enterprise oli atmosfääris katselende sooritav lauglennuk. Enterprise startis spetsiaalselt modifitseeritud Boeing 747 turjal ning selle esimene katselend toimus 18. veebruaril 1977. Space Shuttle'i programmi esimene missioon, STS-1 startis 12. aprillil 1981, ja selle sooritas kosmosesüstik Columbia. Programmi viimane missioon STS-135 toimus juulis 2011 ning ametlikult lõpetati programm 31. augustil 2011.

Pärast Space Shuttle'i programmi lõppu on paljud kosmosesüstiku ülesanded võtnud üle eri riikide valitsustele ja erafirmadele kuuluvad kosmoselaevad. Aastatel 2008–2015 teenindas ISS-i varustusmissioone Euroopa Kosmoseagentuuri kosmoselaev ATV. USA õhuväe salastatud kosmosemissioone teenindab X-37. Alates 2012. aastast varustavad ISS-i SpaceX-i kosmoselaev Dragon ja 2013. aastast ettevõtte Orbital Sciences (aastast 2015 Orbital ATK, aastast 2018 ettevõtte Northrop Grumman allüksus Innovation Systems) kosmoselaev Cygnus. Seisuga 7. jaanuar 2024 toimetasid ISS-i kosmonaute Venemaa Sojuzid ja USA Dragon 2.

## Vaata ka
* Space Shuttle'i missioonide loend

## Viited
Arlette Zola

**Arlette Jaquet** (esinejanimega **Arlette Zola**; sündinud 29. aprillil 1949) on Šveitsi laulja.

1982. aasta Eurovisiooni lauluvõistlusel esindas ta Šveitsi lauluga "Amour On T'Aime".
Mariella Farré

**Mariella Farré** (sündinud 1963) on Šveitsi laulja.

1982. aasta Eurovisiooni lauluvõistlusel esindas ta Šveitsi lauluga ""Io così non ci sto" ja 1985. aastal  (koos Pino Gaspariniga) lauluga "Piano, Piano".
Pino Gasparini

**Pino Gasparini** (sündinud 22. märtsil 1946) on Šveitsi laulja.

1985. aasta Eurovisiooni lauluvõistlusel esindas ta koos Mariella Farréga Šveitsi lauluga "Piano, Piano".
Rainy Day

**Rainy Day** oli Šveitsi ansambel.

1984. aasta Eurovisiooni lauluvõistlusel esindas ansambel Šveitsi lauluga "Welche Farbe Hat Der Sonnenschein".
Baltimaade teaduste akadeemiate medal

**Baltimaade teaduste akadeemiate medal** on Baltimaade teaduste akadeemiate (Eesti TA, Läti TA ja Leedu TA) ühiselt välja antav medal teadlasele, kelle tähelepanuväärne teadustöö on hõlmanud kolme Baltimaad.

Medalit antakse välja aastast 1999. Seisuga 2019 on medali saanud 29 teadlast.

## Medali saajaid
### 1999

* Juras Požela (Leedu)
* Jānis Stradiņš (Läti)
* Evald Ojaveer (Eesti)

### 2000

* Jüri Engelbrecht (Eesti)
* Jarmo Visakorpi (Soome)
* Jurgis Vilemas (Leedu)
* Juris Ekmanis (Läti)

### 2001

* Tālis Millers (Läti) 
* Carl-Olof Jacobson (Rootsi)
* Benediktas Juodka (Leedu)
* Mihkel Veiderma (Eesti)

### 2003

* Jonas Kubilius (Leedu)
* Jānis Kristapsons (Läti)
* Peeter Tulviste (Eesti)

### 2007

* Olof G. Tandberg (Rootsi)
* Andrejs Siliņš (Läti)
* Zenonas Rokus Rudzikas (Leedu)
* Raimo Pullat (Eesti)
* Matti Saarnisto (Soome)

### 2010

* Pietro Umberto Dini (Itaalia)
* Ain-Elmar Kaasik (Eesti)
* Ervīns Lukševičs (Läti)
* Zigmas Zinkevičius (Leedu)

### 2013

* Tarmo Soomere (Eesti)
* Andris Šternbergs (Läti)
* Eugenius Butkus (Leedu)

### 2015
*Benedikts Kalnačs (Läti)
*Zenonas Norkus (Leedu)
*Peeter Järvelaid (Eesti)
### 2019
*Isaak Rashal (Läti)
*Maris Laan (Eesti)
*Vaidutis Kučinskas (Leedu)
### 2021
*Tiit Tammaru, Tartu ülikooli linna- ja rahvastikugeograafia  professor
*Andris Ambainis, Läti ülikooli arvutiteaduse professor 
*Valdemaras Razumas, Vilniuse ülikooli keemiaprofessor 
*Edwin Kreuzer, Hamburgi tehnikaülikooli mehaanikaprofessor ja Hamburgi teaduste akadeemia president. Balti teaduste akadeemiate aumedal.

## Vaata ka
*Eesti Teaduste Akadeemia medal
*Läti Teaduste Akadeemia medal
*Balti vaimse koostöö konverentsid

## Viited

## Välislingid
*http://www.tlu.ee/et/uudised/2924/professor-peeter-jarvelaid-palvis-balti-teaduste-akadeemiate-koostoomedali
*Balti teaduste akadeemiate medal
Järvamaa teenetemedal

**Järvamaa teenetemedal** on Järva maakonna autasu (teenetemedal). Medaliga autasustatakse isikuid, kes on Järva maakonna arengule oluliselt kaasa aitanud. Medal asutati 2001 seoses Eesti taasiseseisvumise 10. aastapäevaga.

Seisuga 2017 on medali saanud 128 inimest.

## Vaata ka
*Järvamaa teenetemärk
*Järvamaa vapimärk

## Viited

## Välislingid
*Medalist Järvamaa Turismiinfokeskuse kodulehel
Daniela Simmons

**Daniela Borruso-Sereftug** (esinehanimega **Daniela Simmons**; sündinud 9. detsembril 1961) on Šveitsi laulja ja laulukirjutaja.

1986. aasta Eurovisiooni lauluvõistlusel Norras esindas ta Šveitsi lauluga "Pas pour moi" ja tuli teisele kohale.

Simmons oli varem Eurovisiooni Šveitsi eelvoorus osalenud ka 1983 ja 1985, kuid ei pääsenud edasi. 1991. aastal püüdis ta lauluga "Come finirà?" taas Eurovisioonile pääseda, kuid jäi Šveitsi eelvoorus teiseks.
Carol Rich

**Carol Rich** (sündinud 15. veebruaril 1962) on Šveitsi laulja.

1987. aasta Eurovisiooni lauluvõistlusel esindas ta Šveitsi lauluga "Moitié, moitié".

## Diskograafia
* 1990 – Longs les jours
* 2000 – Veux-tu vivre avec moi
* 2003 – Adieu l'Armailli! (mit Patrick Menoud)
* 2006 – Si c’était à revivre
* 2011 – La Grand-Maman
* 2012 – Country Pop
Egon Egemann

**Egon Egemann** (sünninimi **Egon Lackner**; sündinud 3. aprillil 1963 Grazis) on Austria laulja.

1990. aasta Eurovisiooni lauluvõistlusel esindas ta Šveitsi lauluga "Musik klingt in die Welt hinaus", mis kogus 51 punkti ja saavutas 11. koha.
Sandra Studer

**Sandra Studer** (sündinud 10. veebruaril 1969) on Šveitsi laulja.

1991. aasta Eurovisiooni lauluvõistlusel esindas ta Šveitsi lauluga "Canzone Per Te".
Duilio

**Lorenzo di Ciccio** (esinejanimega **Duilio**; sündinud 23. veebruaril 1973) on Šveitsi laulja.

1994. aasta Eurovisiooni lauluvõistlusel esindas ta Šveitsi lauluga "Sto Pregando", mis kogus 15 punkti ja saavutas 19. koha.
Kathy Leander

**Kathy Leander** (sündinud 24. mail 1963 Alles Jura kantonis) on Šveitsi laulja.

1996. aasta Eurovisiooni lauluvõistlusel esindas ta Šveitsi lauluga "Mon cœur l'aime".
Barbara Berta

**Barbara Berta** (sündinud 29. detsembril 1963) on Šveitsi laulja.

1997. aasta Eurovisiooni lauluvõistlusel esindas ta Šveitsi lauluga "Dentro di me".
Gunvor Guggisberg

**Gunvor Guggisberg** (sündinud 23. augustil 1974 Bernis) on Šveitsi laulja.

1998. aasta Eurovisiooni lauluvõistlusel esindas ta Šveitsi lauluga "Lass ihn". Laul ei pälvinud punkte üheltki riigilt ning lõpetas võistluse nullskooriga.
Daisy Auvray

**Daisy Auvray** on Šveitsi laulja.

1992. aasta Eurovisiooni lauluvõistlusel esindas ta Šveitsi lauluga "Mister Music Man", mis kogus 32 punkti ja saavutas 15. koha.
Annie Cotton

**Annie Cotton** (sündinud 13. juulil 1975) on Kanada laulja.

1993. aasta Eurovisiooni lauluvõistlusel esindas ta Šveitsi lauluga "Moi, Tout Simplement. Šveitsi osalev ringhääling, Šveitsi Ringhäälinguorganisatsioon (SRG SSR), valis oma osaleja välja üleriigilise finaali kaudu.
Perthi lennujaam

**Perthi lennujaam** (IATA: **PER**, ICAO: **YPPH**) on kohalik ja rahvusvaheline lennujaam, mis teenindab Lääne-Austraalia pealinna ja suurimat linna Perthi.

Reisijate arvu edetabelis on see lennujaam Austraalia neljandaks kõige tihedamalt kasutatavaks lennujaamaks.

Perthi lennujaam on eraomandis olev ettevõte. Alates 1997. aastast haldab seda Perth Airport Pty Ltd.

Perthi lennujaamast alustas 24. märtsil 2018 lende Qantas otselennuga Suurbritanniasse. See oli esimene otselend Okeaaniast Euroopasse.
Six4one

**six4one** oli Šveitsi ansambel.

2006. aasta Eurovisiooni lauluvõistlusel esindas ansambel Šveitsi lauluga ""If We All Give A Little".

## Ansambli liikmed
* Claudia D'Addio 
* Keith Camilleri 
* Liel 
* Andreas Lundstedt 
* Marco Matias 
* Tinka Milinović
DJ BoBo

**Peter René Baumann** (esinejanimega **DJ BoBo**; sündinud 5. jaanuaril 1968) on Šveitsi laulja, tantsija, laulukirjutaja ja muusikaprodutsent.

2007. aasta Eurovisiooni lauluvõistlusel esindas ta Šveitsi lauluga "Vampires Are Alive".
Paolo Meneguzzi

**Pablo Meneguzzo** (esinejanimega **Paolo Meneguzzi**; sündinud 6. detsembril 1976 Stabios) on Šveitsi laulja.

2008. aasta Eurovisiooni lauluvõistlusel esindas ta Šveitsi lauluga "Era stupendo".
Abu Dhabi rahvusvaheline lennujaam

**Abu Dhabi rahvusvaheline lennujaam** (araabia keeles: **مطار أبو ظبي الدولي**) (IATA: **AUH**, ICAO: **OMAA**) on rahvusvaheline lennujaam Abu Dhabi emiraadi pealinnas Abu Dhabis Araabia Ühendemiraatides. 

Abu Dhabi rahvusvaheline lennujaam on Etihad Airwaysi kodulennujaam. Lennujaama läbib aastas umbes 26 miljonit reisijat.

### Reisijate sihtkohad
Lovebugs

**Lovebugs** on aastal 1992 asutatud Šveitsi ansambel.

2009. aasta Eurovisiooni lauluvõistlusel esindas ansambel Šveitsi lauluga "The Highest Heights".
Jane Bogaert

**Jane Bogaert** (sündinud 5. augustil 1967 Solothurnis) on Šveitsi laulja, tantsija, helilooja ja modell.

2000. aasta Eurovisiooni lauluvõistlusel esindas ta Šveitsi lauluga "La Vita Cos'e", mis kogus 14 punkti ja saavutas 20. koha.
Piero Esteriore

**Piero Esteriore** (sündinud 23. septembril 1977) on Šveitsi laulja.

2004. aasta Eurovisiooni lauluvõistlusel esindas ta Šveitsi lauluga "Celebrate".
Anna Rossinelli

**Anna Rossinelli** (sündinud 20. aprillil 1987 Baselis) on Šveitsi laulja.

2011. aasta Eurovisiooni lauluvõistlusel esindas ta Šveitsi lauluga "In Love for a While".
Athena Keskus

**Athena Keskus** (ka *Ateena Keskus*, *Athena Konverentsi- ja Kultuurikeskus*) on meelelahutus- ja konverentsikeskus Tartus aadressil Küütri tänav 1. Keskust haldab OÜ Kasmo.

Keskuses on pööningusaal ehk *[[black-box]]*, suur saal ja nurgasaal.

## Vaata ka
*Tartuff

## Viited

## Välislingid
*Keskuse koduleht
*"Tartu vanast Volgast saab 15 aastaks koolimaja" ERR, 31. detsember 2018
Rykka

**Christina Maria Rieder** (esinejanimega **Rykka**; sündinud 13. märtsil 1986 Vancouveris) on Kanada päritolu Šveitsi laulja.

2016. aasta Eurovisiooni lauluvõistlusel esindas ta Šveitsi lauluga "The Last of Our Kind".
Put

**Put** on Rijekast pärit Horvaatia ansambel.

1993. aasta Eurovisiooni lauluvõistlusel esindas ta Horvaatiat lauluga "Don't Ever Cry", mis kogus 31 punkti ja saavutas 15. koha.
Tony Cetinski

**Tony Cetinski** (sündinud 31. märtsil 1969) on Horvaatia laulja.

1994. aasta Eurovisiooni lauluvõistlusel esindas ta Horvaatiat lauluga "Nek' ti bude ljubav sva".
Dragonfly (ansambel)

**Dragonfly** oli Horvaatia ansambel.

2007. aasta Eurovisiooni lauluvõistlusel esindas ta koos Dado Topićiga Horvaatiat lauluga "Vjerujem u ljubav".
Magazin

**Magazin** on Horvaatia ansambel, mis alustas tegevust 1979. aastal.
 
1995. aasta Eurovisiooni lauluvõistlusel esindas ansambel koos Lidija Horvat-Dunjkoiga Horvaatiat lauluga "Nostalgija". Saavutati 6. koht.

Ansambli algsest koosseisust on alles Željko Baričić ja Nenad Vesanović. 2010. aastal liitus Andrea Šušnjara.
Igor Cukrov

**Igor Cukrov** (sündinud 6. juunil 1984) on Horvaatia laulja.
2009. aasta Eurovisiooni lauluvõistlusel esindas ta koos Andrea Šušnjaraga Horvaatiat lauluga "Lijepa Tena".
Andrea Šušnjara

**Andrea Šušnjara** (sündinud 26. veebruaril 1987) on Horvaatia laulja.

2007. aasta Eurovisiooni lauluvõistlusel esindas ta koos Igor Cukroviga Horvaatiat lauluga "Lijepa Tena".
Dado Topić

**Dado Topić** (sündinud 4. septembril 1949) on Horvaatia laulja.

2007. aasta Eurovisiooni lauluvõistlusel esindas ta koos Dragonflyiga Šveitsi lauluga "Vjerujem u ljubav".
Maja Blagdan

**Maja Blagdan** (sündinud 16. märtsil 1968) on Horvaatia laulja.

1996. aasta Eurovisiooni lauluvõistlusel esindas ta Horvaatiat lauluga "Sveta ljubav".
Rana vald

**Rana vald** on vald Norras Nordlandi maakonnas.

Valla keskus on Mo i Rana linn.

Valla pindala on 4460 km², millega see on Norra omavalitsuste seas suuruselt neljas.

Vallas paikneb üleujutunud maa-alune koobastik Pluragrotta, mis on üks sügavamaid Põhja-Euroopas.

## Viited
E.N.I.

**E.N.I** oli Horvaatia ansambel.

1997. aasta Eurovisiooni lauluvõistlusel esindas ansambel Horvaatiat lauluga "Probudi me".
Danijela Martinović

**Danijela Martinović** (15. juulil 1971) on Horvaatia laulja.

1998. aasta Eurovisiooni lauluvõistlusel esindas ta Horvaatiat lauluga "Neka mi ne svane".
Tättimbet Kazangapulõ

**Tattimbet Kazangapov** (ka Tättimbet Qazanğapulı; 1815 Mõržõqi alevik, Karaganda oblast, Kasahstan - 1862 sünnikohas) oli kasahhi dombra-, klaveri- ja kuimängija ning helilooja.

## Välislingid
*Tema lastelaul "Lepatriinud" eesti keeles
*Tema lastelaul "Sügis aias" eesti keeles
Goran Karan

**Goran Karan** (sündinud 2. aprillil 1964) on Horvaatia laulja.
2000. aasta Eurovisiooni lauluvõistlusel esindas ta Horvaatiat lauluga "Kad Zaspu Anđeli".
Vanna

**Ivana Ranilović-Vrdoljak** (esinejanimega **Vanna**; sündinud 1. septembril 1970) on Horvaatia laulja.

2001. aasta Eurovisiooni lauluvõistlusel esindas ta Horvaatiat lauluga "Strings of My Heart".
Claudia Beni

**Claudia Beni** (esinejanimega **Vanna**; sündinud 30. märtsil 1986) on Horvaatia laulja. 

2003. aasta Eurovisiooni lauluvõistlusel esindas ta Horvaatiat lauluga "Više nisam tvoja".
Elmen

**Elmen** on vald (*Gemeinde*) Austrias Tirooli liidumaal Reutte ringkonnas. Vald asub 976 m kõrgusel merepinnast. Valla pindala on 29,6 km², 1. jaanuaril 2016 elas seal 373 inimest.

Elmen asub peateest eemal Lechi paremkaldal.


Pilt:- Kapelle und Elmen im Lechtal.jpg
Pilt:Elmen, katholische Pfarrkirche heilige Drei Könige 63957 foto4 2014-07-25 14.53.jpg|Kirik: Pfarrkirche zu den Heiligen Drei Königen


## Viited
Ivan Mikulić

**Ivan Mikulić** (sündinud 8. mail 1968) on Horvaatia laulja.
2004. aasta Eurovisiooni lauluvõistlusel esindas ta Horvaatiat lauluga "You Are The Only One", mis kogus 50 punkti ja saavutas 12. koha.
Boris Novković

**Boris Novković** (sündinud 25. detsembril 1967) on Horvaatia laulja.

2005. aasta Eurovisiooni lauluvõistlusel esindas ta koos ansambliga Lado Horvaatiat lauluga "Vukovi umiru sami".
Forchach

**Forchach** on vald (*Gemeinde*) Austrias Tirooli liidumaal Reutte ringkonnas. Vald asub 910 m kõrgusel merepinnast. Valla pindala on 14,4 km², 1. jaanuaril 2017 elas seal 258 inimest.

## Asend

Forchach asub Lechi orus Lechau servas. Vald ulatub Lechi jõest kuni 2227 m kõrguse Schwarzhanskarspitzeni Lechtali Alpides.

## Ajalugu

Forchachi on esmamainitud 1200. aastal kui Vorhach (mänd).

## Majandus

Kogukond elatub põllumajandusest, turismist ja väiketööstusest.

## Viited

## Välislingid

* www.riskommunal.net
Kraljevi ulice

**Kraljevi ulice** on Horvaatia ansambel.

2008. aasta Eurovisiooni lauluvõistlusel esindas ta Horvaatiat lauluga "Romanca".
Feminnem

**Feminnem** oli Bosnia ja Hertsegoviina ja Horvaatia ansambel.

2005. aasta Eurovisiooni lauluvõistlusel esindas ansambel Bosnia ja Hertsegoviinat lauluga "Call Me" ja 2010. aastal Horvaatiat lauluga "Lako je sve".
Gramais

**Gramais** on vald (*Gemeinde*) Austrias Tirooli liidumaal Reutte ringkonnas. Vald asub 1321 m kõrgusel merepinnast. Valla pindala on 32,4 km², 1. jaanuaril 2016 elas seal 51 inimest ja 1. jaanuaril 2023 40 inimest.

Gramais on väikseim omaette vald Austrias. See asub Lechi oru kõrvalorus.

## Viited
Häselgehr

**Häselgehr** on vald (*Gemeinde*) Austrias Tirooli liidumaal Reutte ringkonnas. Vald asub 1006 m kõrgusel merepinnast. Valla pindala on 50,6 km², 1. jaanuaril 2016 elas seal 659 inimest.

Häselgehr asub Lechi oru ülemises otsas.


Haeselgehr01.JPG|Häselgehr im Lechtal
Häselgehr, katholische Pfarrkirche heilige Martin Dm64094 foto4 2014-07-25 15.30.jpg|Häselgehri kirik: katholische Pfarrkirche heilige Martin
Gutschau, woningen met bergen op achtergrond foto8 2014-07-25 15.147.jpg|Gutschau elumajad, taustal mäed


## Viited

## Välislingid

* www.haeselgehr.tirol.gv.at
Lado

**Lado Members** on Horvaatia ansambel.
2005. aasta Eurovisiooni lauluvõistlusel esindas ta Horvaatiat lauluga "Vukovi umiru sami".
Fazla

**Muhamed Fazlagić** (esinejanimega **Fazla**; sündinud 17. aprillil 1967) on Bosnia ja Hertsegoviina laulja.

1993. aasta Eurovisiooni lauluvõistlusel esindas ta  Bosnia ja Hertsegoviinat lauluga "Sva Bol Svijeta".
Ned Beatty

**Ned Thomas Beatty** (6. juuli 1937 Louisville, Kentucky – 13. juuni 2021 Los Angeles, California) oli USA näitleja.

Näitlejatööd alustas ta koduosariigi Kentucky kohalikes teatrites. Filmidebüüdi tegi ta 1972. aastal, mängides filmis "Pääsemine" ("Deliverance"). Tema tegelaskuju osales seal vägistamisstseenis, mis šokeeris publikut. 

Filmikarjääri jooksul mängis Beatty põhiliselt kõrvalosades. Ta tegi rolle sellistes filmides nagu "Nashville" (1975), "Kõik presidendi mehed" ("All the President's Men"; 1976), "Televõrk" ("Network"; 1976), "Superman" (1978), "Back to School" (1986) ja "Rudy" (1993). Rolli eest filmis "Televõrk" oli ta nomineeritud parima meeskõrvalosatäitja Oscarile ja komöödiafilmis "Kuule mu laulu" ("Hear My Song"; 1991) parima meeskõrvalosatäitja Kuldgloobusele. Animafilmis "Lelulugu 3" ("Toy Story 3"; 2010) andis ta hääle Lotso-nimelisele tegelasele.

Alates 1970. aastatest mängis Beatty ka paljudes telesarjades ja -filmides ning pälvis kaks Emmy auhinna nominatsiooni.

2003. aastal mängis Beatty Broadway lavastuses "Kass tulisel plekk-katusel" ja pälvis osatäitmise eest Drama Desk Awardi.

Beatty oli neli korda abielus ja tal on kaheksa last.

## Välislingid
*